Charlie Adam

Charles Graham «Charlie» Adam (født 10. desember 1985) er en skotsk fotballspiller som fra 1. august 2020 er klubbløs.

Han spiller hovedsakelig som en sentral midtbanespiller.

Før ungdomskarrieren i Rangers FC, var Adams en del av Dundee ungdomslag mellom 1999 og 2003. Som et produkt av Rangers ungdomakademi, brukte Adam mye av sin tidlige seniorkarriere på utlån til andre klubber. Mens han var på lån til St. Mirren FC i sesongen 2005-2006, var Adam del av laget som vant både den skotske Challenge Cup og første divisjon. Dessuten spilte han over tretti kamper for St. Mirren. Da han returnerte til Rangers på slutten av 2006-sesongen, ble han en mye brukt spiller under managerne Paul Le Guen og Walter Smith. Adam var også en del av Rangers-laget som nådde Europaligaen-finalen i 2008.

Etter å ha falt i unåde hos Rangers i sesongen 2008-09, ble Adam lånt ut til det engelske laget Blackpool i Championship. Lånet ble gjort permanent i starten av 2009-10 sesongen, og Adam ble en integrert del av Blackpools lag. Han var også kaptein på laget da de vant mot Cardiff City og rykket opp til Premier League.

Sommeren 2011 ble Adam klar for Liverpool FC, for om lag 7 millioner pund, eller ca. 60 millioner kroner. Et opphold som ble kortvarig da Brendan Rodgers ble manager i Liverpool FC og ikke ville satse på han.
Adam ble solgt og signerte den 31.08.2012 for Stoke City FC

Referanser

Eksterne lenker 
 
  Profil på PremierLeague.com.

Skotske fotballspillere
Fotballspillere for Liverpool FC
Fotballspillere for Blackpool FC
Fotballspillere for Rangers FC
Fotballspillere for Ross County FC
Fotballspillere for St. Mirren FC
Fotballspillere for Stoke City FC
Fotballspillere for Reading FC
Personer fra Dundee
Fødsler i 1985